किसी आहारश्रृंखला में यह स्थानान्तरण शिकार एवं भक्षक के संबन्ध की प्रक्रिया संम्पन्न होने के दौरान होता है। ऊर्जा एवं पदार्थों का स्थानान्तरण विभिन्न पारिस्थितिक तंत्रों में होता है, जैसे-वन, घास का मैदान, पाक, बाग, तालाब, झील, समुद्र, यहाँ तक कि जीव जलशाला भी। यह जीवों के साइज अथवा स्वरूप या फिर भौतिक पर्यावरण के घटकों पर किसी भी प्रकार निर्भर नहीं करता। आइये, हम इन प्रक्रियाओं का अध्ययन करें जिससे हम जीव मण्डल की कार्य विधियों की वास्तविकताओं को भली-भांति समझ सकें।